Duel to the Death

Duel to the Death er en hongkongkinesisk actiondrama og kampsportfilm fra 1983 regissert av Ching Siu-tung (hans regidebut). Filmen er lagt til Kina på 1500-tallet, under Ming-dynastiets æra. I sentrum for handlingen står et arrangement som holdes hvert tiende år mellom Japan og Kina der to av landenes beste sverdmenn møtes til en kamp på liv og død. En ny duell er nært forestående, men kompliseres når duellantene oppdager at det eksisterer et komplott om å manipulere utfallet til Japans fordel. Den japanske duellanten avviser komplottmakernes forslag og insisterer på kampen skal utkjempes rettferdig. Hovedrollene spilles av Norman Chui og Damian Lau, mens en sentral birolle spilles av Flora Cheong-Leen. Filmen inneholder betydelig mengder med orientalsk kampkunst og akrobatikk. Dens originalspråk er kinesisk, men den ble lansert internasjonalt med engelsk dubbet tale. 

Duel to the Death regnes for å være en av de siste filmene innenfor den mer tradisjonelle kampsportfilmsjangeren. Enkelte filmkritikere har omtalt den som den beste sverdduell-filmen noen sinne. Den har (per 2023) fått karakteren 7,2 (av 10) på filmnettstedet IMDb (basert på ca ).

Dette var debutfilmen til Ching Siu-tung. Han hadde også ansvar for actionkoreografi og var med å skrive manus. Han har senere gjort seg bemerket med filmer som A Chinese Ghost Story (1987), The Swordsman (1990) og Swordsman II (1992). 

En restaurert versjon ble utgitt på Blu-ray av britiske Eureka i 2021.

Rollebesetning 

 Norman Chui – Hashimoto
 Damian Lau – Bo Ching-wan
 Flora Cheong-Leen – Sing Lam
 Paul Chang Chung – Mester Han
 Eddy Ko – Kenji
 Hon Gwok-choi – Bo Ching-wans mester
 Gam San – Mr. Fok

Referanser

Eksterne lenker 
 

Filmer fra 1983
Hongkongkinesiske actionfilmer
Hongkongkinesiske dramafilmer
Hongkongkinesiske kampsportfilmer
Filmer satt til 1500-tallet
Filmer lagt til Kina
Actiondrama